Diari Oficial de la Generalitat Valenciana


Sumari del DOGV 967, del 22-12-1988 (1988/812735)

RESOLUCIÓ de 4 de novembre de 1988, de l'Honorable Conseller d'Obres Públiques, Urbanisme i Transports, per la qual es deixa en suspensió l'autorització per a procedir a la revisió anticipada del Pla General d'Ordenació Urbana de Llíria, en tant no hi haja sentencia ferma en relació amb el recurs contenciós administratiu interposa per l'Ajuntament de Llíria>>.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   967

Data del DOGV
:   22-12-1988

Secció del DOGV
:   ALTRES DISPOSICIONS

Número del document
:   1988/812735


Data del document
:   04-11-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 4 de novembre de 1988, de l'Honorable Conseller d'Obres Públiques, Urbanisme i Transports, per la qual "es deixa en suspensió l'autorització per a procedir a la revisió anticipada del Pla General d'Ordenació Urbana de Llíria, mentre no hi haja sentència ferma en relació amb el recurs contenciós administratiu interposat per l'Ajuntament de Llíria".  
Vist l?expedient de sol·licitud de revisió anticipada del Pla General de Llíria, aprovat definitivament el 25 de novembre de 1985 i  
Vist, que per Decret de la Presidència de la Generalitat Valenciana 161/1987 de 7 d'octubre, es va produir el trasllat del Municipi de Domeño a la Masia del Carril i la seua àrea d'influència i la segregació del terme municipal de Llíria d'una superfície de 276 Hs. 25 a., amb una delimitació que es descriu en l?esmentada disposició.  
Vist, que segons dita disposició l'Ajuntament de Domeño va sol·licitar el 16 de novembre de 1987 el finançament a la Conselleria d'Obres Públiques, Urbanisme i Transports per a abordar la redacció del mateix planejament, cosa que al mateix temps implicaria la revisió anticipada del Pla General de Llíria que contemplava l?ordenació de l'actual terme de Domeño i donat que entre les causes per a la possible revisió d'aquest no s'esmentaven situacions com la que es presenta, és per aixà que en compliment del que es disposa en l'article 47.2 de la Llei del Sòl i l'article 157.2 del Reglament de Planejament es va pretendre conseguir l'autorització referenciada, a l?objecte d'adequar el planejament urbanístic vigent a la nova demarcació territorial administrativa.  
Vist, que la Comissió Territorial d'Urbanisme de València en sessió celebrada el 31 de maig de 1988 va acordar informar favorablement la revisió anticipada del Pla General d'Ordenació Urbana de Llíria.  
Vist, que la Comissió Territorial d'Urbanisme de València en sessió celebrada el 28 de juny de 1988 va acordar deixar en suspens l'acord anterior del 31 de maig de 1988, al considerar que la segregació de part del terme municipal és la que fonamentava l'acord d'aquesta Comissió Territorial d'Urbanisme pel qual es va informar favorablement la revisió anticipada del Pla General de Llíria, i es deixaven en suspens els efectes del Decret de la Presidència de la Generalitat Valenciana pel qual es produïa la segregació, segons l'acte dictat per la Sala Segona Contenciosa Administrativa de l'Audiència Territorial de València, s'avalua procedent deixar en suspens l'acord emès anteriorment en tant no es resolga el recurs contenciós administratiu que l'Ajuntament de Llíria va interposar contra la referida segregació.  
Atès, que la segregació de part del municipi influeix d'una manera substancial en l?ordenació urbanística és necessari procedir a la revisió del planejament vigent per a eliminar d'aquest la superfície que ja no li correspon al terme municipal, permetent-hi que s'ordene a la vegada separadament i d'una manera adequada a les necessitats dels dos municipis.  
Atès, que segons que preveu l'article 47.2 de la Llei del Sòl cal l'autorització de l'Honorable Sr. Conseller d'Obres Públiques, Urbanisme i Transports per procedir a l'esmentada revisió atenent a l'article 47.2 de la Llei del Sòl.  
Atès, que els efectes del Decret de la Presidència de la Generalitat Valenciana pel qual es va produir la segregació, s'hi van deixar en suspens mitjançant un Acte resolutori que la Sala Segona Contenciosa Administrativa de l'Audiència Territorial de València va dictar el 8 de juny de 1988.  
Vists els preceptes legals esmentats, la Llei del Sòl, la Llei de Procediment Administratiu, i d'altres d'aplicació pertinent, resolc deixar en suspens l'autorització per a procedir a la revisió anticipada del Pla General d'Ordenació Urbana de Llíria, en tant no existesca sentència ferma en relació amb el recurs contenciós administratiu que l'ajuntament de Llíria va interposar.  
València, 4 de novembre de 1988. - El Conseller d'Obres Públiques, Urbanisme i Transports: Rafael Blasco i Castany.